Sekolah Menengah Kebangsaan Lubuk Buntar

Sekolah Menengah Kebangsaan Lubuk Buntar atau nama ringkasnya SMK Lubuk Buntar, merupakan sebuah Sekolah menengah kebangsaan yang terletak di Pekan Lubuk Buntar, Serdang.

Pada 2009, Sekolah Menengah Kebangsaan Lubuk Buntar memiliki 323 pelajar lelaki dan 311 pelajar perempuan, menjadikan jumlah keseluruhan murid seramai 634 orang. Ia mempunyai seramai 41 orang guru.2009

 Misi 
 Membangun Potensi Individu Yang Seimbang Berdasarkan Falsafah Pendidikan Kebangsaan Melalui Pendidikan Berkualiti﻿

 Visi  
 Menjadi Sekolah Berkesan Dan Cemerlang Di Daerah Bandar Baharu

 Moto Sekolah  
 Berilmu Berbakti

  Latar Belakang Sekolah  

 Sekolah Menengah Kebangsaan Lubok Buntar mula beroperasi pada tahun 1986. Sejak mula ditubuhkan sehingga ke hari ini,prasarana sekolah yang nyata kekurangan ,telah melalui beberapa proses peningkatan dan penambahbaikan  dari semasa ke semasa di atas  kawasan seluas 16.9 ekar.

 Pada tahun 2012,genaplah 26 tahun ,SMKLB beroperasi  sebagai pusat pendidikan  dan wahana ilmu.Kini,setelah melalui beberapa kali proses transformasi , SMKLB  terus melangkah  gagah dengan kekuatan staf akademik  seramai 51 orang dibantu  oleh 13 orang staf sokongan ,7 orang pekerja am swasta dan 6 orang pegawai keselamatan.

 Sekolah ini mempunyai seramai  672 orang pelajar yang dtempatkan dalam 18 buah bilik darjah daripada tingkatan 1 ke tingkatan 5, aliran Sains dan Kemanusiaan  serta sebuah Kelas Pendidikan Khas Bermasalah Pembelajaran (PKBP).Terdapat tiga buah kelas yang menempatkan pelajar-pelajar  Kelas Rancangan Khas ( Bahasa Arab Komunikasi )yang terdiri daripada pelajar-pelajar  Tingkatan  1,2 dan 3.

Kod Sekolah                KEA 1002
No Telefon                   04- 4077 895
No Fax                        04- 4078 162
Tarikh ditubuhkan         Januari 1986
Tarikh mula operasi       Julai 1986
Luas Kawasan             16.9 ekar
Alamat Sekolah            SMK Lubok Buntar
                                     09800 Serdang,
                                     Kedah Darul Aman. 

  Sejarah 

Ringkasan Peristiwa-Peristiwa Penting Penubuhan SMKLB

Jan 1986
Mula ditubuhkan dan dikenali dengan nama SEKOLAH MENENGAH LUBOK BUNTAR

Jul 1986
Bangunan baru SM Lubok Buntar mula digunakan sepenuhnya

Jan 1987
Jumlah guru mula bertambah  menjadi 11 orang serta 4 orang staf sokongan mula ditempatkan disini.

30 Jun 1990
Perasmian disempurnakan oleh Yang Berhormat Dato` Seri Anwar Bin Ibrahim ,Menteri Pelajaran ketika itu.

1996
Asrama Desa mula beroperasi

2001
Makmal Komputer Fasa Pertama sebanyak 22 buah komputer dibekalkan.

2005 
Kelas Pendidikan Khas dengan 20 orang pelajar dan 7 orang guru mula dilaksanakan.

2010
Surau Al-Huda siap dibina dan dirasmikan pada 30 September 2010 oleh Tn Pegawai Pelajaran Daerah Kulim Bandar Baharu,Tn.Hj.Abu Bakar bin Mat Ali

2011
Pelancaran Sambutan Jubli Perak SMK Lubok Buntar(1986-2011)

  Jasamu Dikenang  

 Sejak penubuhannya pada tahun 1986,Sekolah Menengah Kebangsaan Lubok Buntar pernah ditadbir oleh sepuluh orang pengetua iaitu:-
 Encik  Ahmad Bin Mohd Ali
 Encik Ibrahim Bin Arifin
 Encik Ahmad Bin Mohd Ali
 Encik Osman Bin Mehat
 Encik Abu Bakar Bin Yahaya
 Encik Azizan Bin Khamis
 Encik Ahmad Sulong Bin Ismail ( 2001-2004 )
 Encik Azizan Bin Abd Hamid ( 01 Jan 2005-01 Jul 2006 )
 Puan Hajjah Aishah  Binti Ismail ( 01 Jul 2006-01 Dis 2008)
 Tuan Haji Mohd Asri Bin Abd Hamid ( 01 Dis 2008 - 20 Okt 2011 )
 Tuan Haji Mohd Radzi  Bin Haji Ahmad, AMN  ( 21 Okt 2011)
 Puan Hajjah Meryam Binti Mahmud
 Encik Azaman Bin Abdul Rahman
 Encik Sulaiman BIn Abdul Hamid
 Encik Hittayatullah Bin Hj Hassan ( 2017 - hingga kini)

 Alamat
Sekolah Menengah Kebangsaan Lubuk Buntar
Pekan Lubok Buntar 
09800, Serdang
Kedah, Malaysia
Telefon =  6044077895
Fax       = 6044078162

 Pautan luar 



Lubuk Buntar
Lubuk Buntar